google/wiki40b huggingface dataset:
Saint-Andelain

Poloha

Obec má rozlohu 20,31 km². Najvyšší bod je položený 271 m n. m. a najnižší bod 164 m n. m.

Obyvateľstvo

Počet obyvateľov obce je 558 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pech-Luna

Poloha

Obec má rozlohu 6,57 km². Najvyšší bod je položený 360 m n. m. a najnižší bod 279 m n. m.

Obyvateľstvo

Počet obyvateľov obce je 97 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Časomiera na Marse

Na meranie času na planéte Mars boli navrhované viaceré spôsoby merania času, nezávisle od pozemského kalendára.
Mars má sklon osi a dobu rotácie podobnú Zemi. Aj preto sa na ňom prejavujú ročné obdobia (jar, leto, jeseň a zima) podobne ako na Zemi. Aj deň je približne rovnako dlhý. Rok je však takmer dvakrát taký dlhý ako na Zemi a jeho orbitálna excentricita je podstatne väčšia, čo okrem iného znamená, že dĺžky rôznych marťanských ročných období sa značne líšia a slnečný čas sa môže líšiť od kalendárneho času na Zemi.
Saint-Laurent-des-Autels

Poloha

Obec má rozlohu 18,55 km². Najvyšší bod je položený 106 m n. m. a najnižší bod 25 m n. m.

Obyvateľstvo

Počet obyvateľov obce je 2 194 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Les Aspres

Poloha

Obec má rozlohu 23,21 km². Najvyšší bod je položený 280 m n. m. a najnižší bod 209 m n. m.

Obyvateľstvo

Počet obyvateľov obce je 699 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Réchésy

Poloha

Obec má rozlohu 12,61 km². Najvyšší bod je položený 552 m n. m. a najnižší bod 397 m n. m.

Obyvateľstvo

Počet obyvateľov obce je 814 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nummulitidae

Názov

Latinský názov je odvodený od názvu najznámejšieho rodu - Nummulites. Tento je zas odvodený od ich tvaru - doslova znamená malá minca.  Rod Nummulites definoval v roku 1801 Lamarck.
Snovačka jedovatá

Opis

Meria 0.8-1.3 centimetra a váži 3 až 5 gramov. Telo sa skladá z hlavohrude a bruška. Bruško je ku hlavohrudi pripojené tenkou stopkou. Na konci bruška má snovacie bradavky. Vo vnútri bruška sú pavučinové žľazy. V hlavovej časti hlavohrude sú 4 páry očí. Chelicery alebo hryzadlá im slúžia na vstreknutie jedu do tela obete. Má 4 páry nôh. Je čierna s červeným znakom na brušku.

Povesť

O tomto pavúkovi chyrujú zvesti, že vie zabiť a zaútočiť na človeka. Snovačka jedovatá je veľmi plachá a nehryzie, kým ju nikto neobťažuje. Aj keď porušíme pavučinu, snaží sa skôr skryť ako zaútočiť. Príznaky otravy po uhryznutí snovačkou jedovatou sa volajú latrodektizmus.
Ján Ďurica (teológ)

Štúdium

Magisterský titul získal na Rímskokatolíckej cyrilometodskej bohosloveckej fakulte Univerzity Komenského v Bratislave v roku 1966. Po štúdiu na Pápežskej teologickej fakulte vo Varšave nadobudol titul Licenciát teológie (ThLic.) (1992) a na Teologickej fakulte Trnavskej univerzity v Trnave obdržal doktorát teológie a titul PhD. (2007).
Prostredný hrot

Názov

V latinskej listine z roku 1412, ktorá ustaľuje hranice matejovských lesov, sa spomína názov Kalberk, neskôr v nemčine Kahlberg (holý vrch). Dnešný názov vyplýva z polohy štítu v hrebeni uprostred Studených dolín. Prvý ho použil pruský cestovateľ Albert Sydow, ktorý ho nazval Mittel Grat. Grat znamená hrebeň. Teda nazval ho Prostredný hrebeň. Maďari sa pokúsili o objasnenie názvu. Dr. Dezső v ročenke Uhorského karpatského spolku z roku 1876 nazval celý hrebeň „prostredným hrebeňom“ - Kőzépgerincz a najvyšší vrchol „vežou prostredného hrebeňa“ Kőzépgerincztorony. Edmund Téry prebral to isté pomenovanie pre Prostredný hrebeň, ale Prostredný hrot nazval Kőzéporom. Tento termín natrvalo prešiel do pomenovania štítu v maďarčine. Podobné riešenie navrhol K. Kolbenheyer (1884) aj v nemeckom názvosloví, ale jeho diferenciácia medzi pojmami Mittelgrat pre hrebeň a Mittelgratturm pre najvyšší vrchol sa neujala. V slovenčine sa sporadicky objavujú názvy Stredohrot alebo Stredný hrot.

Charakteristika

Prostredný hrebeň sa oddeľuje z hlavného hrebeňa v Širokej veži. V tomto hrebeni leží aj turistom dobre známe Priečne sedlo. Prostredný hrot je od Žltej veže oddelený Sedlom za Prostredným. Má nižší severozápadný vrchol Malý hrot. Na juhovýchode hrebeň klesá na Sedlo pred Prostredným. Malý hrot má v juhozápadnej stene (nad Veľkou Studenou dolinou) výrazné platne, hladké, kolmé, miestami až previsnuté. Do Veľkej Studenej doliny spadá Prostredný hrot 750 m vysokými nepriehľadnými strminami a trávnatými plošinkami. Z Malej Studenej doliny vidno dve steny. Severnú, vysokú 450 m, pretína ju, v spojnici Žlté lávky a Štrbiny za Žltou stenou, Dubkeho lávka. Pred 250 m vysokú severovýchodnú stenu vystupuje samostatný vrchol Žltej steny a vľavo od nej je Malá Žltá stena, ktorá poskytuje množstvo zaujímavých horolezeckých trás.

Diretissima

V roku 1986 sa zrútila vežička vo východnej stene a skalná lavína spadla až na frekventovaný turistický chodník vedúci na Téryho chatu. Viedla cez ňu slávna diretissima severovýchodnou stenou, ktorú ako prví preliezli v roku 1962 Ivan Bajo, Zdeňěk Kysilka, Silvia Hnátková - Kysilková. Vežička sa časom začala odkláňať a výstup cez ňu bol z roka na rok ťažší. Nakoniec podľahla gravitácii. Diretissimu už nikto nezopakuje.

Turistika

Štít pôsobí neprístupne, ale s horským vodcom naň môže vystúpiť aj skúsený vysokohorský turista. K hlavným problémom výstupov patrí expozícia v oblasti vrcholových hrebeňov a orientačná náročnosť.
Sojuz TMA-08M

Priebeh letu

Kozmická loď Sojuz TMA-08M nesená raketou Sojuz-FG odštartovala z kozmodrómu Bajkonur dňa 28. marca 2013 o 20:43:20,288 svetového času (UTC). So stanicou sa spojila po šesťhodinovom lete 29. marca 2013 o 02:28:22 UTC. Od roku 1986 sa Sojuzy k vesmírnym staniciam približovali dvojdňovým letom. Skrátenie letu na šesť hodín umožnilo množstvo technologických zlepšení nosnej rakety, v ich dôsledku možno Sojuz vyviesť na obežnú dráhu Zeme s vysokou presnosťou. Šesťhodinový let k stanici bol predtým vyskúšaný pri nepilotovaných zásobovacích letoch Progress M-16M, M-17M a M-18M v auguste 2012 až februári 2013.
Let znamenal dva rekordné zápisy do histórie, okrem kratšej doby dosiahnutia stanice ešte veliteľ Vinogradov oslávil vo vesmíre 60. narodeniny.
Po 166 dňoch letu sa 10. septembra 2013 o 23:35 UTC Vinogradov, Misurkin a Cassidy s loďou odpojili od stanice a o 02:58:28,5 UTC na druhý deň pristáli v kazašskej stepi neďaleko Džezkazganu; let trval 166 dní, 6 hodín, 15 minút a 8 sekúnd.
Hever (vinárstvo)

Hever (iné, nárečové názvy: heviér, hebár, héber, hevar, heviar, hevér, hevír, koštér, koštúr, košťúr, koštír, košťír, košter, táhák, grgana, grganka, hrgana, palacka, bútela, tekvica, tekvička, dyňka, dynka, lopov, lopóv, zastarano krokvica, krokvička) je násoska, ktorá slúži na odoberanie vína zo suda. Objem býva od 0,2 do 1 litra.
V minulosti, miestami až do polovice 20. storočia, sedliaci aj vinohradníci na domácu výrobu tohto náčinia pestovali špeciálne vinohradnícke tekvice nazývané dyňka, dynka, dyňa, din(k)a, dzin(k)a, tekvička, tekvica, lopov, lopóv, lopouka, bútela, lufa, palacka, grgana, grganka, hrgana, hrganová dina, heverová tekvica a pod.; etnografi ju nazývajú dúčela. Postup zhotovovania tohoto druhu tekvice a hevera je pomerne komplikovaný: semená tekvice boli zasadené do humusu. Po vyklíčení z nich vypestovali priesady a zbavili ich planých kvetov. Z jediného ponechaného kvetu vznikol plod, ten nechali visieť (aby sa rastom nepokrivil). Po dozretí a vysušení ho prevŕtali, odstránili dužinu a povrchovú vrstvy šupky. Konečná úprava bolio namastenie povrchu, ktoré spôsobilo jeho zhnednutie. Veľkosť bola rôzna, najobľúbenejší bol objem 2 holby - 1,6 l.
Niektoré z týchto názvov sa používajú aj ako synonymá na označenie hevera. Tekvicové hevere boli od konca 19. storočia nahrádzené sklenenými produktami, ale aj neskôr často tvorili výzdobu.
Saint-Samson-sur-Rance

Poloha

Obec má rozlohu 6,27 km². Najvyšší bod je položený 78 m n. m. a najnižší bod 4 m n. m.

Obyvateľstvo

Počet obyvateľov obce je 1 514 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pentaceratops

Opis

S dĺžkou 7 až 8 metrov a váhou 5,5 tony predstavoval Pentaceratops pomerne veľkého rohatého dinosaura. Podobne ako iné ceratopsy, bol to štvornohý živočích s krátkym chvostom (proporcionálne kratším než napríklad Chasmosaurus) a silným kosteným zobákom. V rámci čeľade rohatých dinosaurov Ceratopsidae patril do podčeľade Ceratopsinae, čo je badateľné na typických znakov tejto skupiny, ktoré nachádzame u Pentaceratopsa: dva dlhé nadočnicové rohy, kratší nosový roh a kostený golier dĺžkou presahujúci ostatok lebky. Veľký kostený golier odľahčovali dva veľké a ďalšie dva menšie otvory, za života prekryté kožou.
Kostený golier rodu Pentaceratops dosahoval takých rozmerov, že veľkosťou hlavy tento dinosaurus konkuroval Torosaurovi. Nedávno objavený jedinec Pentaceratopsa drží s lebkou dlhšou než 3 metre veľkostný rekord medzi suchozemskými zvieratami. Kým lebka spolu s kosteným golierom dosahovali značných rozmerov, bol trup, síce masívne stavaný, no krátky.

Spôsob života

Pentaceratops spásal prízemnú vegetáciu a nízke vetvy stromov. Ako dokazujú zranenia na hlavách rohatých dinosaurov, rohy neslúžili len na obranu pred dravcami, ale predovšetkým počas vzájomných zápolení v rámci druhu (pravdepodobne počas obdobia párenia, keď samce zápolili o samice a hierarchiu v stáde). Kostený golier, podobne ako rohy, neslúžil primárne na obranu. Samce, ak mali kožu pokrývajúcu kostený golier pestro sfarbenú, sa mohli predvádzať pred samicami. Sklonená hlava s pestro sfarbeným golierom však mohla slúžiť aj na odradenie prípadných dravcov, menovite veľkých Daspletosaurov.

Pôvod mena

Pentaceratops znamená v preklade „päťrohá tvár“. Objavitelia tohto dinosaura totiž chybne pokladali vytŕčajúce lícne kosti za ďalšie dva rohy okrem všeobecne uznávaných troch rohov iných zástupcov Ceratopsinae. Je však možné, že s vrstvou rohoviny lícne kosti za života zvieraťa naozaj pripomínali rohy.
Hatrize

Poloha

Obec má rozlohu 7,4 km². Najvyšší bod je položený 236 m n. m. a najnižší bod 182 m n. m.

Obyvateľstvo

Počet obyvateľov obce je 812 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Andrej Imrich

Kňaz

Kňazskú vysviacku prijal 8. júna 1974 v Dóme sv. Martina v Bratislave pre pastoračnú službu Spišskej diecézy. Vysvätil ho Mons. Július Gábriš, trnavský apoštolský administrátor. 
V rokoch 1974 - 1977 bol kaplánom v Rabči, 1977 - 1980 kaplánom v Dolnom Kubíne, 1980 - 1983 kaplánom v Spišskej Novej Vsi. Dňa 15. októbra 1983 bol vymenovaný za farského administrátora v Zázrivej a 1. februára 1985 v Trstenej. Nový diecézny biskup Spišskej diecézy Mons. František Tondra ho 1. novembra 1989 vymenoval za generálneho vikára a neskôr za farského administrátora v Spišskom Podhradí.

Biskup

Dňa 4. júna 1992 bol pápežom sv. Jánom Pavlom II. vymenovaný za pomocného biskupa Spišskej diecézy a titulárneho biskupa sídla Castellum Titulianum. Biskupskú vysviacku prijal 11. júla 1992 v Spišskom Podhradí – Spišskej Kapitule. Vysvätil ho Mons. František Tondra, spišský diecézny biskup spolu s Mons. Giovannim Coppom, apoštolským nunciom v Česko-Slovensku a Mons. Jánom Sokolom, trnavským arcibiskupom a metropolitom Slovenska. Za biskupské heslo si zvolil Metanoia, oboedientia et spes - Pokánie, poslušnosť a nádej. 
Po nástupe do úradu nového spišského diecézneho biskupa Mons. Štefana Sečku bol opäť 12. septembra 2011 potvrdený v úrade generálneho vikára Spišskej diecézy. 
16. októbra 2014 bol slávnostným kazateľom na Trnavskej novéne v Bazilike sv. Mikuláša v Trnave, kde predniesol kázeň na tému Panna Mária verne stála pod krížom. 
Dňa 15. októbra 2015 pápež František prijal jeho zrieknutie sa úradu pomocného biskupa Spišskej diecézy a stal sa emeritným biskupom.
Žďár (okres Mladá Boleslav)

Dejiny

Prvá písomná zmienka o obci pochádza z roku 1403.
Chrome OS

História

Spoločnosť Google predstavila Chrome OS v júli 2009 ako operačný systém, ktorého všetky dáta (aplikácií i používateľov), budú umiestnené na cloude.
V novembri 2009 bol vytvorený open source projekt nazvaný Chromium OS, ku ktorému bol uvoľnený zdrojový kód. Bola tiež predvedená jeho skorá verzia, ktorá bola založená na princípe a dizajnu internetového prehliadača Google Chrome. Bootovanie trvalo iba sedem sekúnd.

Hardvér

Laptopy bežiace na Chrome OS sú nazývané Chromebooky. Prvý z nich bol predstavený v decembri 2010 pod označením CR-48. Podobné zariadenie nasledovali až do mája 2011. O rok neskôr bolo v máji 2012 predstavené zariadenie od Samsungu nazvané Chromebox.
Na začiatku roka 2014 LG Electronics predstavila prvé zariadenie spadajúce do kategórie all-in-one zariadení pod názvom Chromebase. Tieto zariadenia majú v podstate rovnakú hardvérovú výbavu, ako vyššie spomínané Chromeboxy, monitor so zabudovaným fotoaparátom, mikrofón a reproduktory.
Chromebooky majú klávesnicu a touchpad riešený trochu inak, než je zvykom u bežných notebookov a PC. Chýba na nej nielen tlačidlo Win, ale nenachádzajú sa na nej ani klávesy Caps Lock, Home, End, Page Up a Page Down. Touchpad potom nerozlišuje nad tým, či klikáte na jeho ľavej či pravej strane - klik je skrátka len jeden. Funkciu druhého tlačidla a rad ďalších úloh nahrádzajú u Chromebookov gestá.

Užívateľské rozhranie

V Google Chrome OS je užívateľské rozhranie veľmi jednoduché. Dole je priehľadná hlavná lišta - tzv. "Polička". Na nej sú umiestnené ikony aplikácií a webových stránok podobne ako v hlavnej lište pri Windows. Vľavo dole je menu aplikácií. Pre porovnanie je celá Polička niečo ako hlavný Štart menu vo Windows v kombinácii lištou záložiek v jednom, ale s iným usporiadaním.
V skorších verziách Chrome OS sa tiež objavovali tzv. "Panely", čo bola určitá obdoba miniaplikácií (widgets) a natívnymi aplikáciami.

Vzťah ku GNU a Linuxu

Chrome OS je postavený na jadre Linuxu, obsahuje bežné GNU systémové utility, kompiluje sa s pomocou GCC, okenným systémom je postavený nad X Serverom, balíčky sú založené na Portage, použitý je upstart. Z hľadiska použitého systémového softvéru a knižníc sa Chrome OS príliš nelíši od linuxových distribúcií založených na Gentoo. Rozdiel od bežných distribúcií spočíva v skutočnosti, že sa užívateľ stretáva výhradne so softvérom od Googlu a je smerovaný k využívaniu jeho cloudových služieb. Možné negatívne dopady tohto posunu oproti bežným distribúciám kritizuje napríklad Richard Stallman. Pretože Chrome OS je závislý na internetových službách, Google postupne upravuje svoje online aplikácie tak, aby boli schopné prevádzky aj offline, ale v roku 2014 ešte s malými výsledkami.
Nataša Novotná

Štúdium

Detstvo prežila na Morave v obci Dobroslavice. Absolvovala Janáčkovo konzervatórium v Ostrave.

Zahraničný angažmán

V roku 1997 bola angažovaná v holandskom súbore Nederlands Dans Teater 2 (NDT2) vedenom Jiřím Kyliánom. V rokoch 2000 – 2002 tancovala vo švédskom Göteborgs Operan Ballet a od roku 2002 bola členkou hlavného súboru Nederlands Dans Teater (NDT1).
Spolupracovala s poprednými svetovými choreografmi, napr. J. Kyliánom, O. Naharinom, W. Forsythom, M. Ekom, C. Pite, M. Tancard a ďalšími.
Od roku 2007 pracuje nezávisle, venuje sa súčasnému tancu, spolupracovala ako tanečníčka s poprednými svetovými scénami a choreografmi, napr. Tero Saarinen Company vo Fínsku, Korzo Theater v Holandsku, ďalej napr. so sólistom talianskej La Scaly Robertom Bollom alebo s londýnskym Sadler's Wells v predstavení so Sylvie Guillem.

420PEOPLE

Spolu s bývalým kolegom z NDT Václavom Kunešom a manažérom Ondrejom Kotrčom založila v roku 2007 súbor súčasného tanca 420PEOPLE, ktorého bola do roku 2016 výkonnou riaditeľkou. Názov súboru evokuje český pôvod – 420 je telefónne predčíslie pre Česko.
Súbor vystupuje pravidelne aj v zahraničí (napr. Francúzsko, Španielsko, Nemecko, Mexiko, Holandsko, Fínsko, Nórsko, Japonsko, Spojené kráľovstvo, a i.) a tiež na českých scénach (napr. Národné divadlo v Prahe, Národné divadlo moravskoslezské).
Súbor organizuje účasť významných zahraničných umelcov na akciách v Česku – zúčastnili sa napr. Ohad Naharin, Abou Lagraa, Jo Stromgren, Ann Van den Broek, Sidi Larbi Cherkaoui a ďalšie.

Kyliánov nadačný fond v Prahe

Po dekáde pôsobenia za súbor 420PEOPLE, založila v roku 2017 Kyliánov nadačný fond v Prahe.

Pohybový jazyk Gaga a ďalšia činnosť

Ako pedagogička vyučuje na tanečných konzervatóriách, AMU v Prahe a v súboroch v Česku a v zahraničí. Je lektorkou tanečného Štúdia Novej scény, ktoré ponúka lekcie súčasného i klasického tanca, od roku 2017 vyučuje pohybový jazyk Gaga, vyvinutý svetoznámym choreografom Ohadom Naharinom. Angažuje sa v iniciatívach na podporu českého súčasného tanca a je členkou správnej rady profesijnej organizácie Vízia tanca.
Csornský obvod

Csornský obvod (maď. Csornai kistérség) je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Csorna.
Gizay

Poloha

Obec má rozlohu 20,76 km². Najvyšší bod je položený 138 m n. m. a najnižší bod 112 m n. m.

Obyvateľstvo

Počet obyvateľov obce je 375 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
L’Aiguillon-sur-Vie

Poloha

Obec má rozlohu 23,22 km². Najvyšší bod je položený 49 m n. m. a najnižší bod 2 m n. m.

Obyvateľstvo

Počet obyvateľov obce je 1 631 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medveď hnedý kodiak

Taxonómia

Klasifikátor Clinton Hart Merriam bol prvý, ktorý rozpoznal medveďov kodiakov ako unikáty a nazval ich "Ursus middendorffi" na počesť slávneho ruského prírodovedca Dr. Alexandra von Middendorffa. Nasledujúce taxonomické skúmania spojili väčšinu severoamerických hnedých medveďov do jedného poddruhu (Ursus arctos horribilis), ale medvede kodiak sa stále považujú za jedinečný poddruh (Ursus arctos middendorffi). Nedávne skúmanie genetických vzoriek medveďov kodiak preukázali, že sú úzko spojené s hnedými medveďmi z polostrova Aljaška a Kamčatky.

Farba

Farba srsti je od oranžovej (typická pre samice alebo pre medvede z južnej časti súostrovia) až po tmavohnedú. Mláďatá majú počas prvých rokov života často okolo krku "rodený kruh". Farba kodiaka sa veľmi podobá na jeho blízkeho príbuzného medveďa grizlyho.

Veľkosť

Výzorom sa najviac podobá na medveďa hnedého kamčatského, od ktorého sa odlišuje spolu s veľkosťou aj o niečo tmavším zafarbením srsti. Len málo kodiakov sa vo voľnej prírode váži, preto sa hmotnosť iba odhaduje. Rozsah hmotnosti samíc je od 230 do 320 kg, samcov od 360 do 635 kg. Staršie samce majú v priemere 480 až 530 kg v priebehu roka, a výnimočne môžu vážiť až 680 kg. Samice sú typicky o 20% menšie a o 30% ľahšie ako samce  a dospelú veľkosť dosiahnu v 6 rokoch. Medvede vážia najmenej vtedy, keď sa na jar vynoria z brlohov, a ich hmotnosť sa v priebehu leta a jesene môže zvýšiť o 20 až 30%.
Dospelý samec kodiaka dosahuje v kohútiku výšku až 1,5 metra, keď stojí na všetkých štyroch končatinách. Keď stojí vystretý na zadných nohách, môže dospelý samec dosiahnuť výšku až 3 metre. Najväčší medveď kodiak v záznamoch žil v zajatí a zomrel v Cheyenne Mountain Zoo v decembri 1955 s hmotnosťou 850 kg.
Ide o najväčší poddruh medveďa hnedého a veľkosťou sa dá porovnať s medveďom bielym. Vďaka tomu sú medvede kodiak spolu s medveďmi bielymi dvaja najväčší členovia rodiny medveďov.

Početnosť

V súčasnosti sú všetky populácie medveďa kodiaka zdravé a schopné rozmnožovať sa a v niektorých lokalitách sa ich početnosť výraznejšie zvyšuje. No počet voľne žijúcich jedincov nie je ani zďaleka taký vysoký a odhaduje sa v priemere na 3 500 kusov. Aj napriek tomu je vo väčšine lokalít povolený odstrel a každoročne zvyknú zabiť asi 180 jedincov, z čoho býva až 75% samcov.
Saint-Pierre-d’Entremont (Isère)

Poloha

Obec má rozlohu 32,31 km². Najvyšší bod je položený 2 047 m n. m. a najnižší bod 598 m n. m.

Obyvateľstvo

Počet obyvateľov obce je 565 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montfort-sur-Meu

Poloha

Obec má rozlohu 14,02 km². Najvyšší bod je položený 131 m n. m. a najnižší bod 28 m n. m.

Obyvateľstvo

Počet obyvateľov obce je 6 347 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peyrehorade

Poloha

Obec má rozlohu 16,11 km². Najvyšší bod je položený 140 m n. m. a najnižší bod 2 m n. m.

Obyvateľstvo

Počet obyvateľov obce je 3 521 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ragby na Juhoamerických hrách

Ragby na Juhoamerických hrách je ragbyový turnaj, ktorý sa organizuje v rámci multišportového podujatia Juhoamerických hier. Do programu hier bol turnaj prvýkrát zaradený na 8. juhoamerických hrách v roku 2006 v Buenos Aires, len v mužskej kategórii, ale pre odrieknutie družstva Uruguaja bol turnaj nakoniec zrušený. Prvýkrát sa tak ragbyový turnaj organizoval až na 10. juhoamerických hrách v roku 2014 v čilskom Santiagu, v mužskej i ženskej kategórii. Odvtedy sa turnaj organizuje na hrách pravidelne, zatiaľ vždy len v sedmičkovej verzii ragby. V ženskej kategórii dominuje Brazília, ktorá zvíťazila na oboch turnajoch; v mužskej kategórii mal turnaj vždy iného víťaza. 
Turnaj slúži zároveň ako kvalifikácia juhoamerických družstiev na ragbyový turnaj Panamerických hier.
Ménodóros z Atén

Ménodóros (starogr. Μηνόδωρος – Ménodóros) bol víťaz olympijských hier v zápasení a pankratiu v roku 132 pred Kr.
Ménodóros, syn Gnaia z Atén, zvíťazil v pankratiu a zápasení (palé) na 162. olympijských hrách v roku 132 pred Kr. Zápasenie zaviedli v Olympii na 18. hrách v roku 708 pred Kr. a pankration na 33. hrách v roku 648 pred Kr. Prvým víťazom v zápase bol Eurybatos zo Sparty a v pankratiu Lygdamis zo Syrakúz.
Socha Ménodóra, najlepšieho aténskeho zápasníka a pankratistu svojej doby, stála kedysi na ostrove Délos. (ostrov bol v Grécku sídlom náboženských kultov) Samotná socha sa nezachovala, ale jej mramorový podstavec (190 cm x 96 cm) archeológovia na Déle objavili. Ménodóros ju približne medzi rokmi 132 a 130 pred Kr. venoval tamojšej Apolónovej svätyni. V helénskom období bola délska Apolónova svätyňa po delfskej druhou najvýznamnejšou svätyňou tohto boha v starovekom Grécku. Na podstavci sú reliéfy 32 vencov a nad každým sú uvedené hry, kde ich získal.
Z celkového počtu ich 18 získal v pankratiu a 14 v zápase (dva z nich vyhral v súťaži dorastencov). Najvýznamnejšie z nich sú dva olympijské za viťazstvá v zápasení a pankratiu. Päť víťazných vencov získal na hrách v rodných Aténach, päť na hrách v Tébach, tri na nemejských hrách, a ostatné z iných gréckych hier. Keďže bol Korint v roku 146 pred Kr. úplne zničený Rimanmi, medzi vencami chýba isthmický. Posledné štyri vence neznázorňujú víťazné vence, ale sú vyznamenania, ktoré Ménodórovi venovali Aténčania, Roďania, Tébania a kráľ Ariarathes V. z maloázijskej Kappadokie.
Vata (vodca povstania)

Vata (lat. Vatha) bol vodcom povstania označovaného aj ako pohanské povstanie, ktoré vypuklo v lete roku 1046 v Uhorsku a tej stránky národa, ktorá ešte lipla na grécko-slovanskom obrade a ťažko niesla uvádzanie novej viery a aristokratického poriadku. Povstanie sa skladalo z dvoch prúdov. Na jednej strane nespokojná šľachta, ktorá chcela zvrhnúť kráľa Petra Orseola a vrátiť na uhorský trón arpádovcov Ondreja a Leventeho z exilu na Kyjevskej Rusi. K nim sa pripojili nekonvertovaní šľachtici pod vedením vodcu Vatu, ktorí odmietali pokresťančovanie a žili v exile v Zadunajsku a v Potisí.
Vatovi povstalci sa podieľali na umučení biskupa Gerarda, biskupa Buldu a biskupa Bystríka na konci leta 1046 na území dnešnej Budapešti.
Platba

Platba je poskytnutie platidla za tovar alebo službu jedného subjektu druhému. Najčastejším platidlom v súčasnosti sú peniaze, v danom kontexte ide o hotovostnú alebo bezhotovostnú výmenu peňazí za tovar, alebo službu medzi dvoma subjektami - predávajúcim a kupujúcim. Inou formou platby je tzv. barter (barterový obchod), kedy je platidlom iný tovar, alebo recipročná služba.